02/05/2013 | Administración LocalMunicipal
Santiago de Compostela
Tesourería. Sección de Inspección
Edicto por comparecencia

CONCELLARÍA DE FACENDA Rúa do Presidente Salvador Allende, 4-baixo 15705 Santiago de Compostela Teléfono 981542384 Fax 981542381 atencionaocontribuinte@santiagodecompostela. org EDICTO DE CITACIÓN PARA NOTIFICACIÓN POR COMPARECENCIA EXPEDIENTE: NOTIFICACIÓN MENSUAL DE LIQUIDACIÓNS DOCUMENTO: NOTIFICACIÓN POR COMPARECENCIA DE LIQUIDACIÓNS DE INGRESO DIRECTO. MES DE MAIO ÓRGANO: Concellaría de Facenda.–Tesourería.–Sección de Inspección Tributaria. De conformidade co que establece o artigo 112 da Lei 58/2003, do 17 de decembro, lei xeral tributaria, non sendo posible notificarlles os procedementos que se relacionan, a pesar dos intentos realizados, cítase aos obrigados tributarios que figuran neste anuncio para que comparezan persoalmente ou mediante representante debidamente acreditado nas oficinas do Servizo de Xestión, Recadación e Inspección do Concello de Santiago de Compostela: Procedementos: Liquidacións de ingreso directo aprobadas polo órgano competente do Concello de Santiago de Compostela Prazo de comparecencia: A comparecencia para recibir a notificación aludida deberá producirse no prazo de quince días naturais, contados dende o seguinte ao da publicación deste edicto no Boletín Oficial da Provincia. Se o interesado non comparece nese prazo, a notificación entenderase producida para todos os efectos legais, dende o día seguinte ao do vencemento do prazo antes sinalado. Lugar de comparecencia: Oficina de Atención ao Contribuínte, sita na rúa Presidente Salvador Allende, n.º 4-baixo, de Santiago de Compostela (A Coruña), en horario de 9 a 14 horas, de luns a venres. Forma e prazos de ingreso: O pagamento das débedas que se sinalan poderá realizarse, sempre que se presente o documento de pagamento, nas seguintes entidades bancarias que colaboran co Servizo de Xestión, Recadación e Inspección: Novagalicia banco, Caixa Banck, Banco Pastor, Banco Gallego, Banco Bilbao Vizcaya, Banesto e Banco Santander. O pagamento tamén poderá realizarse a través dos caixeiros das entidades colaboradoras que dispoñan deste servizo e a través de Internet, entrando na páxina web www.santiagodecompostela.org Os prazos de ingreso comezan a contarse desde a data de comparecencia sinalada e, de acordo co artigo 62.2 da Lei 58/2003, son os seguintes: 1. Se a notificación da liquidación se realiza entre os días un e quince de cada mes, desde a data de recepción da notificación ata o día 20 do mes posterior.2. Se a notificación da liquidación se realiza entre os días dezaseis e último de cada mes, desde a data de recepción da notificación ata o día cinco do segundo mes posterior. Se o último día do prazo é inhábil, prorrógase o prazo de ingreso ata o inmediato hábil posterior. Recursos: Contra os actos obxecto de notificación pódese interpor recurso de reposición perante o órgano municipal que ditou o acto no prazo dun mes contado desde o día seguinte a aquel en que teña efectividade a súa notificación, consonte o establecido no artigo 14.2 do Real decreto lexislativo 2/2004, de 5 de marzo, que aproba o texto refundido da Lei de facendas locais. Contra o rexeitamento expreso ou presunto do recurso de reposición pódese interpor recurso contencioso-administrativo perante o Xulgado do Contencioso-Administrativo de Santiago de Compostela no prazo de dous meses, contados desde o día seguinte a aquel en que o interesado reciba a notificación do rexeitamento, cando esta sexa expreso, ou no prazo de seis meses contados desde o día seguinte a aquel en que deba entenderse rexeitado de forma presunta. Santiago de Compostela, 6 de maio de 2013. A CONCELLEIRA DELEGADA DE FACENDA E ADMINISTRACIÓN PÚBLICA Asdo.: Cecilia Sierra Rey